Sagredo visita les obres del Parc del Clot que estan executant veïns contractats per l’Ajuntament
11/12/2015

# Sagredo visita les obres del Parc del Clot que estan executant veïns contractats per l’Ajuntament

[![Imatge de la visita de l'alcalde a les obres del Clot](/images/noticias/2015/12/obras-clot.jpg)](/images/noticias/2015/12/obras-clot.jpg)

11.12.2015

La mitat de les 42 persones que es van incorporar al Consistori al novembre estan realitzant treballs de suport de la brigada d’obres per a renovar zones en què hi ha hagut queixes veïnals sobre infraestructures públiques

L’alcalde de Paterna, Juan Antonio Sagredo, ha visitat este matí les obres del Parc del Clot que estan executant veïns i veïnes contractats pel consistori el passat mes de novembre. La mitat de les 42 noves persones contractades estan realitzant treballs de suport de la brigada d’obres municipal per a renovar zones en què hi ha hagut queixes veïnals sobre infraestructures públiques.

En este cas en concret, diverses persones estan renovant el paviment danyat per les arrels dels arbres. També està reposant-se part del sòl que amb les pluges s’havia deteriorat, i s’estan realitzant noves canalitzacions per al flux de l’aigua davant de fortes precipitacions.

Durant estos dies, s’han reforçat nombroses voreres de La Canyada, s’han pintat bancs i papereres així com altres elements de mobiliari urbà, i s’estan realitzant intervencions en diferents barris de Paterna com Campament.

L’Alcalde de Paterna, Juan Antonio Sagredo, ha agraït a estes persones “l’interés i l’excepcional tasca que estan desenrotllant a Paterna i que durant estos dies ja està donant els seus fruits”. Esta iniciativa de l’actual Govern socialista de Paterna ha suposat una inversió de 400.000 euros, procedents de fons municipals, amb els que el Consistori està reforçant diferents àrees de l’ajuntament, alhora que ajuda econòmicament a aquelles famílies que pitjor ho estan passant. La duració dels contractes oscil•la entre els 4 i 6 mesos i s’han realitzat des de l’àrea de Garantia Social i Ocupació.